న్యూఢిల్లీ: ఓ సైనికుడిని పొట్టనబెట్టుకున్న కొద్ది గంటలకే పాకిస్తాన్ ముష్కర సేనలు మళ్లీ కాల్పుల విరమణ ఒప్పందాన్ని ఉల్లఘించాయి. అర్థరాత్రి మొదలుకొని గురువారం ఉదయం వరకు జమ్మూ కశ్మీర్ సరిహద్దుల వెంబడి కాల్పులకు తెగబడుతూ భారత సైన్యాన్ని కవ్వించాయి.  ఆర్ఎస్ పురా సెక్టార్లోని ఆర్నియా ప్రాంతంలో తేలికపాటి ఆయుధాలు, మోర్టార్లను ప్రయోగించాయి. దీంతో  బీఎస్ఎఫ్ సైనికులు భీకర కాల్పులతో విరుచుకుపడుతూ పాక్ రేంజర్లను తిప్పికొట్టారు. బుధవారం బనిహాల్ ప్రాంతంలో సశస్త్ర సీమ బల్ (ఎస్ఎస్బీ) దళాలపై ఉగ్రవాదులు కాల్పులు జరపడంతో ఓ హెడ్కానిస్టేబుల్ ప్రాణాలు కోల్పోయిన సంగతి తెలిసిందే. బనిహాల్ టన్నెల్ భద్రత కోసం పనిచేసే ఎస్ఎస్బీ బృందం... విధులు ముగించుకుని తిరిగి వస్తుండగా ఈ దాడి జరిగింది. కాగా కరేన్ సెక్టార్లో పాక్ సైనిక మూకలు కాల్పులకు తెగబడడంతో అక్కడ గస్తీ కాస్తున్న ఓ ఆర్మీ జవాను ప్రాణాలు కోల్పోయాడు.
newdhilly: oo sainikudini pottanabettukunna koddi gantalake pakistan mushkara senalu malli kaalpula viramana oppandaanni ullaghinchaayi. ardharaathri modalukoni guruvaram udayam varaku jammoo kashmir sarihaddula vembadi kaalpulaku tegabadutuu bhaarata sainyaanni kavvinchaayi.  ars pura sectarloni arnia praantamlo telikapati aayudhaalu, mortarlanu prayoginchaayi. deentho  bsf sainikulu bheekara kaalpulatho viruchukupadutuu pak renjarlanu tippikottaaru. budhavaaram banihal praantamlo sasastra seema bal (ssb) dalaalapai ugravaadulu kaalpulu jarapadamtho oo headconistable praanaalu kolpoina sangati telisinde. banihal tannel bhadrata kosam panichese ssb brundam... vidhulu muginchukuni tirigi vastundagaa ee daadi jarigindi. kaga karen sectarlo pak sainika mookalu kaalpulaku tegabadadamtho akkada gastee kaastunna oo armi javaanu praanaalu kolpoyadu.